Bridžtauno sinagoga
Bridžtauno sinagoga (hebr. בית הכנסת נדחי ישראל) – vienintelė sinagoga Barbadoso sostinėje Bridžtaune. Ši sinagoga laikoma viena seniausių vakariniame Žemės pusrutulyje. Ji taip pat įrašyta į Barbadoso nacionalinio paveldo sąrašą. Sinagoga pastatyta 1654 m., tačiau 1831 m. buvo sugriauta uragano. 1929 m. naujai atstatyta. 1986 m. pradėti sinagogos atnaujinimo darbai. 2008 m. šalia sinagogos atidarytas muziejus.